title: "Kleopatra VII."
text: "Kleopatra VII. Philopator (\u00fc\u00fcb Greks: \u039a\u03bb\u03b5\u03bf\u03c0\u03ac\u03c4\u03c1\u03b1 \u0398\u03b5\u03ac \u03a6\u03b9\u03bb\u03bf\u03c0\u03ac\u03c4\u03c9\u03c1 Kleop\u00e1tra The\u00e1 Filop\u00e1t\u014dr; * 69 f. Kr. uun Aleksandria; \u2020 12. August 30 f.Kr. uk diar) wiar faan 51 f.Kr. tu 30 f. Kr. det letst k\u00f6ningin faan det masedoons Ptolemaois-d\u00fcnastii faan Egypten an tu salew tidj det letst w\u00fcf Pharao. Uun d\u00f6n iarst fjauer juar regiaret hat m\u00e4 san bruler Ptolemaios XIII., diar 47 f.Kr. uun't \u00e4\u00e4ler faan fjauertanj juar stoorew, do tu 44 f.Kr. m\u00e4 san \u00f6ler bruler Ptolemaios XIV. an tuletst tu 30 f.Kr. m\u00e4 san dring Ptolemaios XV..\n\nHat wul sin rik konsolidiare an \u00fctjbag, k\u00fcd detheer mual ei jin at w\u00e4\u00e4ltmeecht faan det R\u00f6\u00f6msk Republiik trochsaat. Diaram woon hat d\u00f6n tau meechtigst r\u00f6\u00f6mern faan h\u00f6r tidj, tu iarst Julius C\u00e4sar an efter san ambringing Marcus Antonius, tu geliibten an k\u00fcd m\u00e4 h\u00f6r halep f\u00f6r h\u00f6g tidj at meechtsteling faan't rik faan a Ptolem\u00e4er d\u00fctelk ferbeedre. Antonius sin deellaag jin Oktavian, de l\u00e4\u00e4der keiser Augustus, wiar at aanj faan sin reegiment. Kleopatra an Antonius ded jo tu kurt, an Egypt wurd tu r\u00f6\u00f6msk prowins Aegyptus. \n\nUal Egypten"